
seudo - Callisthenem quem dicunt graecum omnium 
fere, quae medio aevo conscripta sunt, carminum atque 
narrationum de Alexandri Magni rebus gestis communem 
esse fontem ac radicem, intellectum atque viris literatis per- 
suasum est, postquam eum Carolus Mulier a. 1846 Pa- 
risiis primus edidit 1 ). Tribus codicibus Parisinis usus 
et in textu constituendo prudenter egit editor, et de 
libri auctore, patria, fontibus, indole, fatis, docte con-: 
siderateque est praefatus. Utraque in re primi editoris 
officio satisfecit, nec, si totam quaestionem non absolvit, 
hoc vitio ei vertet, qui materiam multo esse et amplio- 
rem et implicatiorem expertus est, quam quae paucis 
posset comprehendi plagulis. Simili ratione iisdem fere 
difficultatibus nunc circumventum me et magna insuper 
librorum penuria laborantem excusatum habeat bene- 
volus lector, si summas tantum res praefando tangam 
potius quam explicem. 

De Pseudo - Callisthenis igitur — nam inde 
repetenda est disputatio — nec nomine nec aetate certe 

1) Arriani Anabasis et Indica ex optimo codice parisino emen- 
davit Fr. Diibner. Reliqua Arriani, et scriptorum de rebus Alexandri 
M. fragmenta collegit, Pseudo - Callisthenis historiam fabulosam ex 
tribus codicibus nunc primum edidit, Itinerarium Alexandri et indices 
adjecit Carolus Miiller. Parisiis, editore A. F. Didot. MDCCCXLVf. 

constat. Alexandrinum tamen eum convincunt com- 
.inenta, quae de urbis hiyus origine, sacris, aedificiis, 
monumentis, copiose refert. Cumque nihil contineat 
•liber, quod Christianam redoleat doctrinam, immo vigen- 
tibus etiamtum sacris paganis conscriptus deprehenda- 
tur, non possumus, quin confectum eum censeamus 
ante Theodosii imperatoris legem a. 392 paganos ritus 
severe abrogantem, et ante Theophilum Alexandriae 
episcopum a. 389 Serapeum delentem. Nec spernenda 
videtur A. M^i sententia 2 ), «ante divisionem imperii 
conditamqUe Constantinopolim» (i. e. ante a. 330) com- 
positum librum inde conjicientis , quod inter* se compa- 
raverit auctor maximarum urbium diametros, Antiochiae, 
Carthaginis, Babylonis, Romae, Alexandriae, omissa Con- 
stantinopoli, quam tamen maximam urbem post Romam 
dicat Julianus Caesar 1 ). Accedit, quod nihil in ipso 
libro huic aestimationi repugnat: ita ut seculo tertio 
exeunte, vel ineunte quarto, Alexandriae perscriptus 
jure sit censendus. 

Nec in doctos grammaticos referendus, nec tamen 
omnino illiteratus habendus auctor iste ignotus, qui sub 
Pseudo-Callisthenis nomine latet, tum ex diversi generis 
libris scriptis, tum ex commentis ore circumlatis tra- 
ditisque Alexandri Magni historiam contexuit talem, 
qualis maxime complacuit non solum suae aetatis civi- 
bus Alexandrinis, sed totius medii aevi hominibus. 
Atque maxime quidem ille rationem habuit cum eorum, 
quae de Alexandro natione Aegyptio — scilicet ex Necta- 
nabo rege exsule atque Olympiade nato — et de urbe 
Alexandria ab ipso condita fabulabantur, tum illorum, 
quae mirabilia atque inaudita in orientali Asiae parte 

2) Ad Julii Valerii lib. 1. cap. 34. 

3) Orat. 1. in Constant p. 8. 

milites offendisse dicebantur. In rebus vero gestjs glo- 
cis, temporibus et disponendis et dijudicandis tam in- 
eruditum et rudem, ne dicam ineptum, se praebet «t 
omnia misceat, turbet, pervertat, et, quae esse debebat 
narrationis sententia principalis — Graecorum nomen 
victoria vindicatum, Barbarus cum Graeco in ejusdem 

’*v. 1 

dignationis societatem receptus, universus orbis terrarum 
unius ingenio omnia simui complectentis subjectus — 
ut ea vix hic illic, invito a$ neseien te auctore perluceat. 

Quae cum ita essent, 'fieri non "potuit, quin narra- 
tionis tenorem mutandi cupido lectorum scriptorumque 
animos mox intraret, ipque dies augeretur. Resecta 
igitur sunt alia, praesertim quae ad solam urbem Ale- 
xandriam spectarent, addita alia permulta, maxime illius 
generis commenta, quae inaudita atque portentosa nar- 
rarent, reliqua tum alios in locos translata, tum alias in 
formas redacta. Ita factum est, ut Pseudo- Callisthenis 
graecorum codicum, qui ab seculo undecimo ad septi- 
mum decimum conscripti supersunt, nullus genuinam 
exhibeat operis formam, et critico opus sit labore, eoque 
satis magno atque arduo, ad rem, quantum fieri hoc 
possit, in pristinum statum restituendam. 

In quo negotio critico juvant nos interpretationes 
antiquae, haustae ex codicibus, illos, quos nunc habe- 
mus et aetate et integritate longe superantibus. Primum 
in his locum obtinere videtur interpretatio latina, quam 
Julii Valerii nomine inscriptam post A. Majum 
C. Miiller edidit 4 ). Ignoratur quidem, ut ipsius Pseudo- 
Callisthenis, ita Valerii et aetas et patria ; sed diligenter 

4) Itinerarium Alexandri. Item Julii Valerii de rebus gestis 
ejusdem Alexandri libri tres edente Angelo Maio. Ad exemplar Me- 
diolanense, MDCCCXVII. Francofurti ad Moenum 1818. Miiller Vale- 
rium Pseudo-Callistheni subjecit, cf. n. 1. 

